पिछले साल जो कुछ हुआ उसमे एक कर्मठ शिक्षक की बलि चढ़ गयी। प्रो. गिरीश चंद्र त्रिपाठी दोषी नहीं थे ,फिर भी उनको खूब बदनाम भी किया गया और उनको अपने पद से भी हाथ धोना पड़ा था। अब तो प्रो. त्रिपाठी नहीं है। फिर इस परिसर में वे कौन से तत्व हैं जो जवाहरलाल नेहरू विश्वविद्यालय की तर्ज पर आजादी की मांग करने लगे हैं। किसकी सह है इनको। पिछले कुछ दिनों से बिड़ला और लालबहादुर शास्त्री हॉस्टल के बीच जो कुछ चल रहा है वह केवल उतना ही नहीं है जितना ऊपर से दिख रहा है। जिस तरह से काशी हिन्दू विश्वविद्यालय के मुख्य द्वार से लगायत कई जगहों पर WE STAND WITH AMU की तख्तियां लिए प्रदर्शन किये जा रहे हैं वे इस बात का प्रमाण हैं कि प्रो. त्रिपाठी के कार्यकाल में शायद इन तत्वों को इस बात की आज़ादी नहीं मिला पा रही थी। जिस तरह की तख्तियां लिए ये प्रदर्शन हो रहे हैं वह निश्चित तौर पर जितने चिंतनीय काशी के लिए उससे ज्यादा चिंतनीय देश की अस्मिता के लिए हैं। आखिर काशी हिंदू विश्वविद्यालय में जिन्ना के इतने हमदर्द कैसे और कब पैदा हो गए ?